Curtiss P-5 Superhawk

Curtiss P-5 Superhawk var et amerikansk jagerfly basert på P-1 Hawk, utstyrt med en turboladet Curtiss V-1150-3 vannavkjølt 12-sylindret motor.

Turboladeren gav P-5 Superhawk en topphøyde på 9 450 m, en økning på over 900 m i forhold til en P-1A, og topphastigheten økte til 278 km/t i 7 500 m høyde. Men installasjonen av turboladeren økte vekten på flyet, og ved lavere høyder gav turboladerne bare økt luftmotstand. Klatrehastigheten ble også betydelig redusert. Tekniske problemer med turboladeren gjorde også sitt til at P-5 ikke ble produsert i større antall.

I tillegg til prototypen XP-5, ble fire fly under betegnelsen P-5 levert til United States Army Air Corps mellom januar og juni 1928. De siste P-5 ble faset ut i april 1932.

 Spesifikasjoner 

 Dimensjoner P-5 Superhawk Lengde 7,21 m Vingespenn 9,60 m Høyde 2,82 m Vingeareal 23,41 m² Nettovekt 1 143 kg   Ytelser  Topphastighet 278 km/t Klatrehastighet 5,8 m/s Maksimal lastet vekt 1 519 kg Andre data  Mannskap 1 Motor 1× Curtiss V-1150-3 ( 435 hk ) Bestykning 2× 7,62 mm mitraljøser

 Kilder 

 Curtiss Army Hawks, Aircraft in Action 128 ( ISBN 0-89747-286-1 )
 The Complete Book of Fighters, Green/Swanborough ( ISBN 0-86288-220-6 )
 U.S. Military Aircraft Designations and Serials, Midland ( ISBN 0-904597-22-9 )

Curtiss P-05 Superhawk
Kategori:Enmotors propelldrevne luftfartøy
Kategori:Curtiss-luftfartøy
Kategori:Biplan